Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 2. számú melléklet a 82/2003. (VII. 16.) FVM rendelethez
Paragraph Index: 785

2. számú melléklet a 82/2003. (VII. 16.) FVM rendelethez A géntechnológiával módosított szervezet vagy géntechnológiával módosított szervezetek kombinációjának termékként vagy termékben történõ forgalomba hozatalával kapcsolatos összesített információs útmutató A következõ kitöltési útmutatót az engedély iránti kérelmekhez kapcsolódó adatok összesítéséhez kell használni az illetékes géntechnológiai hatósághoz történõ kérelem benyújtásakor, a géntechnológiával módosított szervezet és géntechnológiával módosított szervezet kombinációit tartalmazó termékek forgalomba hozatalát megelõzõen. Az egyes kérdések után a válasznak fenntartott hely nem utal az Összesített Információs Útmutató céljaiból elvárt információ mélységére. Az Összesített Információs Útmutató 1. és 2. Részbõl áll. Az 1. Rész a magasabb rendû növények kivételével a géntechnológiával módosított szervezeteket tartalmazó vagy azokból álló növényi termékekre vonatkozik, és a következõ fejezeteket tartalmazza: A) Általános információ B) A termékben található géntechnológiával módosított szervezet jellege C) A termék elõre látható viselkedése D) Korábbi forgalomba hozatallal kapcsolatos információ E) A nyomon követési tervvel kapcsolatos információ A 2. Rész a géntechnológiával módosított szervezeteket tartalmazó vagy azokból álló magasabb rendû növényekre vonatkozik. A „magasabb rendû” meghatározás a Gymnospermae és Angiospermae rendszertani csoporthoz tartozó növényeket jelenti. A 2. Rész a következõ fejezeteket tartalmazza: A) Általános információ B) A termékben található géntechnológiával módosított magasabb rendû növények jellege C) Korábbi forgalomba hozatallal kapcsolatos információ D) A nyomon követési tervvel kapcsolatos információ

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes